Rikunarita-ORG/Wikinium huggingface dataset:
# Warner Bros.[labot | labot pirmkodu]

| *Warner Bros. Entertainment, Inc.* |
| --- |
|  |
| Darbības joma |
izklaides industrija |
| Dibināts |
1918 (kā *Warner Bros. Studios*) 1923 (kā *Warner Bros. Pictures*) |
| Dibinātājs |
Džeks Vorners Harijs Vorners Alberts Vorners Sems Vorners |
| Galvenais birojs |  Burbanka, Kalifornija, ASV |
| Produkti |
kinofilmas, TV programmas |
| Ieņēmumi | ▼ 12,15 miljardi US$ (2020) |
| Pamatdarbības ienākumi | ▼ 2,07 miljardi US$ (2020) |
| Mātes uzņēmums | * neatkarīga (1918–1967)
* *Warner Bros.-Seven Arts* (1967–1970)
* *Kinney* (1969–1972)
* *Warner Communications* (1972–1989)
* *Time Warner* (1989–2000)
* *AOL Time Warner* (2001–2003)
* *Time Warner* (2003–2018)
* *WarnerMedia* (2018–2022)
* *Warner Bros. Discovery* (2022–pašlaik)
 |
| Meitas uzņēmumi | * *Castle Rock Entertainment*
* *New Line Cinema*
* *Turner Entertainment*
* *WaterTower Music*
 |
| Tīmekļa vietne |
warnerbros.com |

Logotips izmantots no 2019. līdz 2023. gadam.
Warner Bros. Entertainment, Inc. (zināma arī kā Warner Bros. vai saīsināti **WB** vai **WBEI**) ir ASV filmu un izklaides kompānija, kuras galvenā mītne atrodas *Warner Bros. Studios* kompleksā Bērbenkā, Kalifornijā, un tas ir *Warner Bros. Discovery* (WBD) meitasuzņēmums. Uzņēmumu 1923. gadā dibināja četri brāļi Harijs, Alberts, Sems un Džeks Vorners. Kompānija ir viens no līderiem ASV filmu industrijā un mūsdienās papildus kino vēl veido animācijas, televīzijas un videospēļu produkciju, un ir viens no lielākajiem ASV kinostudiju "lielā piecinieka" locekļiem, kā arī *Motion Picture Association* (MPA) biedrs.

Kompānija zināma ar savu filmu studiju nodaļu Warner Bros. Motion Picture Group, kurā ietilpst *Warner Bros. Pictures*, *New Line Cinema*, *Warner Bros. Pictures Animation*, *Castle Rock Entertainment*, *DC Studios* un Warner Bros. Television Group. Kompānijas oficiālais talismans ir animācijas seriāla *Looney Tunes* tēls Blīkšķu Bannijs.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Warner Bros..
* Oficiālā tīmekļa vietne (angliski)
* *IMDb* profils (angliski)
# Džons Veins[labot | labot pirmkodu]

| **Džons VeinsJohn Wayne* |
| --- |
| Džons Veins filmā *Wake of the Red Witch* |
| Dzimis |
Merions Roberts Morisons 1907. gada 26. maijā |
| Miris |
1979. gada 11. jūnijā (72 gadu vecumā) |
| Nodarbošanās |
kinoaktieris, kinorežisors un producents |
|

Apbalvojumi[paslēpt]

|  |
| --- |
|  |
| Amerikas Kinoakadēmijas balva |
|
Labākais aktieris galvenajā lomā (1969) |

 |

**Džons Veins** (*John Wayne*, dzimis 1907. gada 26. maijā; miris 1979. gada 11. jūnijā), īstajā vārdā **Merions Roberts Morisons** (*Marion Robert Morrison*), bija amerikāņu kinoaktieris, kinorežisors un producents. Džonu Veinu parasti saista ar vesterna žanra filmām, lai gan nereti filmējies arī citu žanru filmās.

Starp Veina pazīstamākajiem darbiem ir lomas filmās "Pasta kariete" (1939), "Meklētāji" (1956), *Rio Bravo* (1959), "Vīrs, kurš nošāva Libertiju Volensu" (1962). Par lomu filmā *True Grit* (1969) Veins ieguva Amerikas Kinoakadēmijas balvu kategorijā "Labākais aktieris galvenajā lomā". Nominēts šai balvai arī par lomu filmā *Sands of Iwo Jima* (1949). Kā producents nominēts kategorijā "Labākā filma" par filmu *The Alamo* (1960).

## Pazīstamākās filmas

* *The Big Trail* (1930, režisors Rauls Volšs)
* "Pasta kariete" (*Stagecoach*, 1939, režisors Džons Fords)
* *The Long Voyage Home* (1940, režisors Džons Fords)
* *They Were Expendable* (1945, režisors Džons Fords)
* "Sarkanā upe" (*Red River*, 1948, režisors Hauards Hokss)
* *Fort Apache* (1948, režisors Džons Fords)
* *3 Godfathers* (1948, režisors Džons Fords)
* *Sands of Iwo Jima* (1949, režisors Alans Dons)
* *She Wore a Yellow Ribbon* (1949, režisors Džons Fords)
* *Rio Grande* (1950, režisors Džons Fords)
* *The Quiet Man* (1952, režisors Džons Fords)
* "Meklētāji" (*The Searchers*, 1956, režisors Džons Fords)
* *The Conqueror* (1956, režisors Diks Pauels)
* *Rio Bravo* (1959, režisors Hauards Hokss)
* *The Alamo* (1960, režisors Džons Veins)
* "Vīrs, kurš nošāva Libertiju Volensu" (*The Man Who Shot Liberty Valance*, 1962, režisors Džons Fords)
* "Visgarākā diena" (*The Longest Day*, 1962, režisori Kens Anakins, Endrū Martons un Bernhards Viki)
* "Kā tika iekaroti Rietumi" (*How the West Was Won*, 1962, režisors Džons Fords, Henrijs Hetavejs un Džordžs Māršals)
* *Hatari!* (1962, režisors Hauards Hokss)
* *El Dorado* (1966, režisors Hauards Hokss)
* "Īstenā drošsirdība" (*True Grit*, 1969, režisors Henrijs Hetavejs)
* "Šāvējs" (*The* *Shootist*, 1976, režisors Dons Sīgels)

## Ārējās saites

* Vikikrātuvē par šo tēmu ir pieejami multivides faili. Skatīt: Džons Veins.
* Oficiālā tīmekļa vietne (angliski)

* *IMDb* profils (angliski)
* *AllMovie* profils (angliski)
* *Box Office Mojo* profils (angliski)

* *Encyclopædia Britannica* raksts (angliski)
* *Brockhaus Enzyklopädie* raksts (vāciski)
* *Encyclopædia Universalis* raksts (franciski)
# Anžū Kārlis Martels

| **Kārlis MartelsCarlo Martello d'Angiò/Anjou Károly* |
| --- |
|  |
|  |
|  |
| Horvātijas karalis |
|
1290. gads — 1295. gads |
| Priekštecis |
Lāslo IV |
| Pēctecis |
Andrāšs III |
|  |
|  |
| Dzimis |
1271. gada 8. septembrī Neapole, Sicīlijas Karaliste ( Itālija) |
| Miris |
1295. gada 12. augustā (23 gadu vecumā) Neapole, Neapoles Karaliste ( Itālija) |
| Apglabāts |
Neapoles katedrāle, Neapole,  Itālija |
| Dzīvesbiedre |
Austrijas Klemence |
| Bērni | * Kārols I Anžū
* Ungārijas Beatrise
* Ungārijas Klemencija
 |
| Dinastija |
Anžū dinastija |
| Tēvs |
Kārlis II Anžū |
| Māte |
Ungārijas Marija |
| Reliģija |
katolisms |

**Kārlis Martels** (itāļu: *Carlo Martello d'Angiò*, ungāru: *Anjou Károly*; dzimis 1271. gada 8. septembrī, miris 1295. gada 12. augustā) bija titulārs Ungārijas karalis no 1290. gada līdz savai nāvei 1295. gadā un Horvātijas karalis no 1290. līdz 1295. gadam.

Neapoles karaļa Kārļa II dēls. Tā kā māte bija Ungārijas karaļa Ištvāna V meita, pēc karaļa Lāslo IV nāves pretendēja uz Ungārijas karaļa troni, tomēr reāli Ungārijā valdīja Andrāšs III. Mira epidēmijā Neapolē. Bija Dantes draugs, pieminēts "Dievišķajā komēdijā". Kārļa Martela dēlam Kārlim izdevās iegūt Ungārijas troni 1312. gadā.

## Ārējās saites

* Vikikrātuvē par šo tēmu ir pieejami multivides faili. Skatīt: Anžū Kārlis Martels.
# Bumbvedējs[labot | labot pirmkodu]

ASV stratēģiskais bumbvedējs *B-2 Spirit*
**Bumbvedējs** ir kara lidmašīna, kas paredzēta zemes, pazemes, ūdens un zemūdens objektu bombardēšanai, izmantojot aviācijas bumbas vai raķešieročus.

## Vēsture

### Otrais pasaules karš

Tā kā galvenais ierobežojums bija dzinēja jauda, ​​kā arī vēlme pēc precizitātes un citi darbības faktori, bumbvedēju konstrukcijas pielāgoja konkrētām vajadzībām. Līdz kara sākumam bija izveidoti sekojoši lidmašīnu tipi:

* pikējošais bumbvedējs — īpaši paredzēts vertikālās pikēšanas uzbrukumiem lielākai precizitātei;
* vieglais, vidējais, smagais bumbvedējs — subjektīvas definīcijas, kuru pamatā ir izmērs un/vai kravnesība;
* torpēdnesējs — specializētas lidmašīnas, kas bruņotas ar torpēdām;
* triecienlidmašīna — lidmašīnas, ko izmanto pret mērķiem kaujas laukā, piemēram, karaspēka vai tanku mērķiem;
* nakts bumbvedējs — īpaši aprīkoti, lai darbotos naktī, kad pretinieku aizsardzība ir ierobežota;
* jūras patruļas lidmašīna — liela attāluma bumbvedēji, ko izmanto pret ienaidnieka kuģiem, īpaši zemūdenēm;
* iznīcinātājs-bumbvedējs — modificēts iznīcinātājs, ko izmanto kā vieglo bumbvedēju.

## Ārējās saites

* Vikikrātuvē par šo tēmu ir pieejami multivides faili. Skatīt: Bumbvedējs.

* *Encyclopædia Britannica* raksts (angliski)
# Jaunava (zodiaka zīme)

Jaunavas zodiaka zīmes simbols
**Jaunava** (latīņu: *Virgo*) ir sestā zodiaka zīme, kas reprezentē Jaunavas zvaigznāju. Zodiaka aplī atrodas no 150 līdz 180 grādiem. Cilvēki, kas pēc horoskopa ir jaunavas, ir dzimuši laika posmā no 23. augusta līdz 22. septembrim. Šīs zodiaka zīmes simbols ir šāds: ♍. Pēc astrologu uzskatiem, tā ir viena no trim zemes zīmēm. Jaunavas zīmi pārvaldošā planēta ir Merkurs.

Jaunava vienmēr tiek attēlota ar spārniem un vārpām. Šī zvaigznāja galveno zvaigzni sauc par Spiku, t.i. vārpu.

Jaunava pieder pie četrām mainīgajām (mutabelajām) zīmēm kopā ar Dvīņiem, Strēlnieku un Zivīm. Ar Jaunavu asociē pelēko (Merkura) un violeto (nomierinošo) krāsu, no metāliem — dzīvsudrabu un zeltu (tāpat kā Dvīņiem, kopā ar kuriem tas ir vienīgais šāds sakrītošs metālu komplekts starp divām zīmēm).

## Atsauces